Olifant-video is eg, toeriste kan beboet word | Maroela Media
Rey Thakuli, 'n woordvoerder van SANParke, het Woensdag aan Maroela Media gesê die video is 'n ware weerspieëling van die voorval waarin Sarah Brooks, 'n toeris van Engeland, en haar friend, Jans de Klerk, aangeval is. Sien die video hier.
Thakuli het gesê hulle het die video Dinsdag bekom en die beeldmateriaal word noukeurig ontleed. "Indien ons agterkom die toeriste het die reëls oortree of die dier getart, kan hulle beboet of van die park verban word," het Thakuli gesê. Hy het gesê die straf sal deur die park se beskermingsdiens bepaal word.
Thakuli het voorts gesê die besluit om die olifantbul van kant te maak is nie ligtelik gedoen nie. "Ons sit nie net diere uit omdat ons gewere het nie. Ons het ná die voorval die olifant van naby af fyn dopgehou. Hy het beserings gehad wat hy voor die aanval gekry het en dit kon tot sy dood lei. Hy was boonop bronstig en is heel waarskynlik beseer tydens 'n geveg met 'n ander bul. As olifante bronstig is, en beseer is, sal hulle aggressief optree en mense as maklike teikens sien. Dit het waarskynlik tot die bul se optrede bygedra."
Brooks is op 6 Januarie uit die Medi-Clinic Nelspruit ontslaan. Sy en De Klerk is glo weer terug in Engeland.
Ek hoop ou Jans word goed beboet en van die park verban, dis nou as hy in elk geval kans sien om weer te gaan. Wou waarskynlik af show voor die Engelse meisie, maar toe is dit nie die sirkus nie en toe wys Oom Olifant wat hy daarvan dink.
Alles goed en wel dat die park nou die video materiaal bestudeer. Wat is die kans hulle spandeer soveel tyd aan die onwettige jagters wat ons renosters en olifante so uitroei? Of is julle maar soos die res van die land se wetstoepassers – julle slaan toe op die maklike teikens en daar waar daar werk aan die ondersoek en of voorkoming is, daar laat julle dit aan Gods genade oor?